Jou Opinie..jou reg… | Bek-Uitspoel!!
Jou Opinie..jou reg…
30 Januarie, 2008 in Sosiaal	Deesdae.. met Steve se besigheid, sowel as die situasie in die “nuwe” SA, het ek op ‘n kol aan die dink gegaan….
Ons is baie gou om ons opinie te gee oor Steve, en veral oor Suid-Afrika en die situasie in ons land….
Moenie ‘n fout maak nie…ons het ‘n REG op ‘n opinie. Ons verkry dit ‘n daai stadium wat ons ons ouers HEL op aarde gee..
TIENER-STADIUM … Dis wanneer ons met ‘n skok tot die besef kom “Ek het ‘n reg op my EIE opinie!!” Ek HOEF nie te glo wat ma My kwytraak, of wat my Pa se idee van dissipline of reg en verkeerd is nie! Ek kan self besluit!!
EK besluit of ek nou wil gaan slaap of nie.
EK besluit of die God van die Bybel die korrekte ene is…
EK besluit wat ek dra… verkieslik brandnames… en so duur as moontlik.
EK besluit wie die regte maats vir my is.
EK besluit of sy regtig my sussie is, of net ‘n stuk vleis wat die hel uit my uit irriteer!
Ek besluit of MXIT van die duiwel af is….
ens… ens… ens…
Van daardie dag af wat ons “besluit” het ons kan self besluit, begin ons grootraak en ons identiteit in ‘n groot mate vorm…..
MAAR…… ongelukkig… iewers langs die pad, verloor baie van ons daardie eie opinie….
Dan raak ons deel van die massas…. ons opinie word VIR ons gevorm…. sonder dat ons dit eers agterkom….
Ek lees die koerant-opskrifte elke dag van al die misdaad in ons land(‘n voldwonge feit)….
Ek sien op die nuus hoe nog ‘n afgetrede paartjie in hulle huis vermoor is(‘n voldwonge feit)
Ons sien op E-TV al die korrupsie in ons parlement(‘n voldwonge feit)
…let op dat erens… is iemand besig om ons opinie te vorm….
Ons lees dat erens in die buiteland is NOG ‘n Suid Afrikaner vermoor…(‘n voldwonge feit)
Ons lees van die Taxibestuurder wat laatnag ‘n blanke paartjie, wie se motor op die R300 onklaar geraak het, na ‘n veiliger gebied neem tot hulle motor weer aan die gang is..(‘n voldwonge feit)
Ons lees van die wit man wat die swart gebied invaar en voor die voet ‘n klomp swartes doodskiet en wond(‘n voldwonge feit)
Reg…. nou kan ons al amper ‘n opinie vorm…. maar wie s’n is dit??
Al weet ons VOOR ons siel dat die pers en media NET gaan publiseer dit wat nuuswaardig is… met die gevolg dat ons net die negatiewe en lelike hoor…. maar dit daar gelaat….
Nou sit ons effens in ‘n dilemma…. ons weet min of meer wat ons opinie is, maar ons is nog nie HEELTEMAL seker nie….
Ons volgende stap is om ons gevormde opinie te staaf!!
AHA… die INTERNET!!! kom ons kyk!
Yeps… geweet swartes wil ons net uitwis!!!
Wie kan anyway glo wat hulle als kwytraak…
JA… nes ek gedink het…. gee net als weg!!
http://www.southafricablog.co.za/ Geez!! get a life…..
Ek het geweet!!!!
Ja…. Siener was reg!!!!
Kon julle gese het…!!!!
Reg.. my opinie is gevorm…..
Net gou ‘n laaste bevestiging…. my vriende en familie!!!!
…. na kort gesprek is dit bevestig….. Suid Afrika is vaaktap en ons blankes sal moet uit!!!
DIS JOU opinie???? Sit maar… geen verdere vrae….
Onthou net… wat jy ookal van hierdie punt af lees of kyk..gaan jou opinie bevestig of weerspreek… so kies mooi!
Dit klink miskien of ek ligtelik omgaan met hierdie kwessies, maar Suid Afrika, hopeloos of redbaar is nie my punt nie.
My punt is ons opinies……en hoe ons daarby uitkom.
Om terug te keer na die SA situasie….
Ek is (amper) 45, waarvan ek 23 jaar al my eie plek besit en 20 jaar getroud is.
In hierdie 23 jaar is ek:
Nog NOOIT beroof nie
Nog nooit gedreig nie
Het ek nog nooit ‘n inbraak ervaar nie
Was NIEMAND van my vriende of familie of kennisse ooit deur swartes gedreig, aangeval of beroof nie
Het ek paar male per ongeluk…in die Kaapse Skiereiland met ‘n oop voordeur geslaap…
Is daar nooit by enige van my voertuie ingebreek nie
…noem dit maar geluk… noem dit God se wakende hand… noem dit wat jy wil…..
DIT beinvloed my opinie…
Nie wat my Blog-maats dink nie
Nie wat die koerante publiseer nie
Nie wat die media opdis nie.
Nou wat is JOU opinie , nie net oor SA nie, maar ook oor Gay huwelike, Aborsie, Steve Hofmeyr, Jurie Els, Eskom ens….
Maak seker dis JOU opinie en nie die van die pers of ‘n groeps-opinie nie.
Jy is geregtig daarop.
Net soos met Christenskap, is daar SO BAIE van ons wat nie weet hoekom ons doen wat ons doen nie!!
Ek weet… eerste reaksie is “jou gat!” en “jy is nie deur wat ek deur is nie” en “wag maar tot jy aangerand word”
Dis als fine… my punt is net om seker te maak dat die opinie (oor wat ookal) wat jy het,
JOUNE is, en nie die media, jou vriende, jou Dominee, of wie s’n ookal is nie…. dit moet joune wees.
My probleem daarmee is dat soveel van ons gaan agter die tendens aan…. gaan agter die neiging aan(dis hoekom almal Crocs dra)btw… ek sit en tik hier met Crocs aan… net omdat dit gemaklik is, maar NIE omdat die mense sê dis so gemaklik nie.🙂
Die mense sê jy drink rooiwyn saam met rooi vleis, en wit wyn saam met wit vleis… Wat is JOU opinie?
Ons is geleer.. Lees jou Bybel, Bid elke dag!…. Wat is JOU opinie?
Ons vermoed… as jy Platterfuss lees, sal jy later soos sy praat….. Wat is JOU opinie?(BTW.. dit sal ‘n verbetering wees vir sommiges)
As jy kougom insluk, sal jou derms knoop…. wat is JOU opinie?
Wees wat JY voel jy moet wees, en neem jou besluite en standpunte dienoorkomstig..
En as jy verskil van my en dink ek is ‘n pleb… laat dit JOU opinie wees… sonder om bevestiging te soek…dis jou REG om te verskil.
30 Januarie, 2008 at 10:28 nm
hehe! I like! You ROCK!
31 Januarie, 2008 at 10:49 vm
goed geskryf…probleem is net die meeste blanke afrikaners(en dit is net my opinie…) , het nie die ‘bolls’ om ‘n eie opinie te he nie (weereens net my opinie)…gevolglik volg hulle graag,soos ‘n troppie bewustelose skapies,die persoon wat die hardste skreeu of die mooiste sing of die langste…het.En dit is sad…maar,dit is net my opinie😉
31 Januarie, 2008 at 1:50 nm
Ek het lanklaas so lekker aan ‘n posting gelees. Jip, ek sal bietjie dink oor wat presies MY opinie is.
31 Januarie, 2008 at 2:23 nm
Hierdie is ‘n excellent post – en dis MY opinie. Jy gee stof tot nadenke, vir die wat nou genoeg breins het om te wonder of hulle ‘n eie opinie het of nie!😉
1 Februarie, 2008 at 10:16 vm
Ek het ‘n idee. Kom ons lees of luister glad nie die nuus, koerante of die internet nie; want dit mag dalk net ons opinie’s beInvloed…verstaan? My opinie is dat jy objektief moet bly en na alle kante moet luister, lees en kyk en nie toe oE deur die lewe moet gaan nie en dan natuurlik jou eie opinie moet vorm. My opinie.
1 Februarie, 2008 at 11:27 vm
Nopes… ISSIE kwaai idee nie… hoe moet jy ‘n opinie vorm as jy nie inligting het nie…
Moet net nie dat HULLE(pers, media, vriende, familie) jou opinies vorm nie….
3 Februarie, 2008 at 6:45 nm
Gaande oor jou blog! Doen so voort (asseblief!!)
8 Februarie, 2008 at 9:00 vm
9 Februarie, 2008 at 5:44 nm
Meneer, “excellent” Wat van as almal dieselfde opinie oor alles moes gehad het, wat ‘n boring wEreld sou dit nie wees nie, en dit is net my opinie!
17 Februarie, 2008 at 2:51 nm
Boetie sis het skrywe baie geniet, is bly om te sien jy het nog nie jou diepte verloor nie. Hans Harmse sou trots op jou gewees het.
17 Februarie, 2008 at 4:19 nm
Dankie sussie.. :-0
4 Mei, 2008 at 9:44 nm
Dit is goed vir een om hul eie opinie te hê, solank dit met ingeligtheid gepaard gaan. Dit help nie om ‘n dom astrante opinie te hê nie en daarom moet mens redelik oopkop wees om na alle standpunte te luister of na te slaan. ‘n Mens se opinies kan verander soos mens se kennis en ondervinding verbreed. Somtyds as mens hul opinie lig, dan word gesê hul diskrimmineer of hul oordeel en dan moet mens eers uitvind hoekom hulle ‘n sekere opinie oor wat ook al het.
Om rooiwyn te drink wanneer mens rooivleis eet ens. kan ‘n ingeligte opinie wees en tog smaak verskil, dus sou een iets anders verkies, is dit nie noodwendig verkeerd nie. Onthou , almal gaan nie van my opinie hou nie en tog is daar hulle wat gaan saamstem.
Die aarde en die volheid daarvan is vir ons gegee en wat ons daarmee doen sal bepaal of dit duiwels is of nie. Sou ek ‘n glas wyn of twee geniet is dit nie duiwels nie maar as ek suip en selfbeheersing gaan by die venster uit, dan is dit duiwels. Miskien is dit ook maar net my opinie?
Ek hou van wat jy hier skryf en net gedink om verder daarby aan te vul.
« Children’s Books That Just Didn’t Sell
Roer hy my ge”tag”…. »